**Ministru kabineta noteikumu projekta "Kārtība, kādā no valsts budžeta līdzekļiem sedz sprieduma izpildes izdevumus izpildu lietā par cietušajam nodarītā kaitējuma kompensācijas piedziņu un noziedzīgi iegūtas mantas konfiskāciju" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis irnoteikt kārtību, kādā no valsts budžeta līdzekļiem zvērinātam tiesu izpildītājam tiek segti izpildu darbību veikšanai nepieciešamie izdevumi un amata atlīdzība izpildu lietā par cietušajam fiziskai personai - nodarītā kaitējuma kompensācijas piedziņu saistībā ar apmierinātu kaitējuma kompensācijas pieteikumu krimināllietā un noziedzīgi iegūtas mantas konfiskāciju, kuras ietvaros vienlaikus sedzama cietušajam nodarītā kaitējuma kompensācija.Noteikumu projekta spēkā stāšanās datums ir 2019. gada 1. janvāris. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts, pamatojoties uz Civilprocesa likuma 567. panta 4.1 daļu un Noziedzīgi iegūtas mantas konfiskācijas izpildes likuma 43. panta piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2012. gada 25. oktobra Direktīva 2012/29/ES, ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI 16. pants (Tiesības uz lēmumu par kompensāciju no likumpārkāpēja kriminālprocesa gaitā) paredz dalībvalstu pienākumu nodrošināt, ka kriminālprocesa gaitā cietušajam ir tiesības samērīgā laikposmā saņemt lēmumu par kompensāciju no likumpārkāpēja, izņemot, ja valsts tiesību aktos ir noteikts, ka šādu lēmumu jāpieņem citā juridiskā procesā. Tāpat dalībvalstis veicina pasākumus, lai mudinātu likumpārkāpējus sniegt cietušajiem atbilstīgu kompensāciju.2017. gada 22. jūnijā Saeima galīgajā lasījumā pieņēma astoņus Tieslietu ministrijas izstrādātos likumprojektus, kuru mērķis ir nodrošināt efektīvu noziedzīgi iegūtas mantas konfiskācijas izpildi, vienlaikus apmierinot pamatotus cietušo prasījumus. Tai skaitā pieņemts Noziedzīgi iegūtas mantas konfiskācijas izpildes likums, ar kuru noteikta jauna noziedzīgi iegūtas mantas konfiskācijas izpildes kārtība un būtiski atšķirīgi konfiskācijas izpildes principi, cita starpā paredzot, ka mantas konfiskācijas izpildes procesā īpaša uzmanība pievērsta cietušajam. Noziedzīgi iegūtas mantas konfiskācijas izpildes likuma 43. pantā likumdevējs noteicis kārtību, kādā izmantojami konfiscētās mantas realizācijas rezultātā iegūtie līdzekļi, kā arī secību, kādā secībā zvērinātu tiesu izpildītājs izmaksā Konfiscētos finanšu līdzekļus un naudas līdzekļus, kas iegūti konfiscētās mantas realizācijas rezultātā. Proti, gan cietušajam nodarītā kaitējuma kompensācija, kas apmierināta kriminālprocesā, kura ietvaros manta atzīta par noziedzīgi iegūtu un konfiscējamu, gan nolēmuma izpildes izdevumi, kas radušies izpildu lietā primāri sedzami no konfiscētās mantas realizācijas rezultātā iegūtajiem līdzekļiem. Minētais sasaucas ar Kriminālprocesa likuma 359. pantā nostiprināto principu, ka noziedzīgi iegūtas mantas konfiskācijas rezultātā iegūtos līdzekļus, kad stājies spēkā galīgais nolēmums kriminālprocesā, vispirms izmanto pieprasītās kaitējuma kompensācijas nodrošināšanai un samaksai. Tas nozīmē, ka no mantas konfiskācijas rezultātā iegūtajiem naudas līdzekļiem zvērināts tiesu izpildītājs vispirms sedz cietušā kaitējuma kompensāciju, kas pamatota ar šā zvērinātā tiesu izpildītāja lietvedībā esošo nolēmumu, un pēc tam ietur nolēmuma izpildes izdevumus. Tas tiek darīts, lai garantētu to, ka cietušie, kuriem par labu tiesa ir apmierinājusi kaitējuma kompensāciju kriminālprocesā, pēc iespējas saņemtu kompensāciju par kaitējumu (morālo aizskārumu, fiziskajām ciešanām vai mantisko zaudējumu), kas viņai nodarīts pret viņu vērsta noziedzīga nodarījuma rezultātā, cietušajam nodarītā kaitējuma kompensācija šādā gadījumā sedzama vispirms.Savukārt, lai cietušie, kuriem par labu kriminālprocesa ietvaros ir apmierināta kaitējuma kompensācija, pēc iespējas to arī rezultātā saņemtu, kā arī cietušajam tiktu maksimāli samazināts finansiālais slogs saistībā ar piedziņas procesa uzsākšanu, ar 2017. gada 22. jūnija grozījumiem Civilprocesa likumā attiecībā uz kaitējuma kompensāciju cietušajiem un tā piedziņu noteikts, ka no 2019. gada 1. janvāra cietušais (fiziskā persona) būs atbrīvots no sprieduma izpildes izdevumu segšanas un pienākuma norādīt piespiedu izpildes līdzekli (Civilprocesa likuma [567.](https://likumi.lv/ta/id/50500#p567) panta 1.1daļa un otrās daļas 2.1 punkts). Ar minētajām likuma normām tiek būtiski mainīta spriedumu izpildes izdevumu segšanas kārtība. Īstenojot tajās ietverto naudas līdzekļu sadales mehānismu, gadījumos, ja no konfiscētās noziedzīgi iegūtās mantas realizācijas rezultātā iegūtajiem līdzekļiem vai, piedzenot apmierinātu kaitējuma kompensāciju krimināllietā - no parādnieka atgūtajām summām, sākotnēji tiek segta kaitējuma kompensācija cietušajiem, nereti var būt situācija, kad pēc kompensācijas samaksas cietušajam nepaliek pāri līdzekļi, lai segtu sprieduma izpildes izdevumus vai to segšanu būtu iespējams nodrošināt tikai daļēji. Atzīstot minēto, likumdevējs nolēmumu izpildes izdevumu samaksas pienākumu šādos gadījumos noteicis valstij. Noziedzīgi iegūtas mantas konfiskācijas izpildes likuma 43. panta piektajā daļā Ministru kabinetam noteikts deleģējums noteikt kārtību, kādā no valsts budžeta līdzekļiem sedz zvērināta tiesu izpildītāja amata atlīdzību un izpildu darbību veikšanai nepieciešamos izdevumus, ja to segšanai nepietiek līdzekļu no konfiscētās mantas realizācijas rezultātā iegūtajiem līdzekļiem. Tāpat saskaņa ar Civilprocesa likuma 567. panta 4.1 daļu Ministru kabinetam ir noteikts deleģējums noteikt kārtību gadījumos, ja, piedzenot krimināllietā apmierinātu kaitējuma kompensāciju par labu cietušajam – fiziskai personai - saistībā ar apmierinātu kaitējuma kompensācijas pieteikumu krimināllietā no parādnieka piedzītās summas nepietiek, lai segtu sprieduma izpildes izdevumus pilnā apmērā, amata atlīdzība takses apmērā un izpildu darbību veikšanai nepieciešamie izdevumi nesegtajā daļā tiesu izpildītājam tiek segti no valsts budžeta līdzekļiem.Ievērojot minēto ar noteikumu projektu tiek noteikta kārtība, kādā zvērinātam tiesu izpildītājam no valsts budžeta līdzekļiem tiek segti izpildu darbību veikšanai nepieciešamie izdevumi un izmaksāta amata atlīdzība takses apmērā izpildu lietas ietvaros nesegtajā daļā gadījumā, kad:- Civilprocesa likumā spriedumu izpildei noteiktā kārtībā piedzenot kaitējuma kompensāciju par labu cietušajam – fiziskajai personai, saistībā ar apmierinātu kaitējuma kompensācijas pieteikumu krimināllietā no parādnieka piedzītās summas nepietiek, lai segtu sprieduma izpildes izdevumus pilnā apmērā;- pēc cietušajam nodarītā kaitējuma kompensācijas segšanas Noziedzīgi iegūtas mantas konfiskācijas izpildes likumā noteiktā kārtībā no konfiscētās mantas realizācijas rezultātā iegūtajiem līdzekļiem nepietiek līdzekļu zvērināta tiesu izpildītāja amata atlīdzības un izpildu darbību veikšanai nepieciešamo izdevumu segšanai pilnā apmērā.Atbilstoši ***noteikumu projekta 2. un 3. punktam*** izpildu darbību veikšanai nepieciešamos izdevumus un amata atlīdzību takses apmērā Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktos gadījumos zvērinātiem tiesu izpildītājiem izmaksās Tieslietu ministrija no tai šim mērķim budžetā paredzētā finansējuma. Līdzekļu izmaksa tiks veikta, pamatojoties uz zvērināta tiesu izpildītāja Tieslietu ministrijā pa pastu vai elektroniski iesniegtu rēķinu, kas noformēts atbilstoši noteikumu projektā noteiktajam standartizētam paraugam. ***Noteikumu projekta 4. punktā*** nostiprināts brīdis, kad zvērinātam tiesu izpildītājam ir tiesības vērsties Tieslietu ministrijā ar lūgumu segt sprieduma izpildes izdevumus, to saistot gan ar Ministru kabineta noteikumu deleģējošo normu nosacījumiem, gan ar procesuāliem apstākļiem, pie kuriem ir skaidrs izpildu lietā nesegto nolēmumu izpildes izdevumu apmērs un tas izpildu lietā vairs nevar mainīties. Savukārt, lai atvieglotu zvērinātu tiesu izpildītāju rēķinos norādīto izdevumu pamatotības izvērtējuma veikšanu, ***noteikumu projekta 5. punkts*** paredz rēķinos ietverami informāciju norādīt pārskatāmi, proti, atsevišķi norādot izmaksājamās amata atlīdzības apmēru un atsevišķi – izdevumus, kas radušies izpildu darbību veikšanas laikā. Tā kā likumdevējs nav noteicis atšķirīgu izpildu darbību veikšanai nepieciešamo izdevumu apmēru vai atšķirīgu sedzamās amata atlīdzības apmēru gadījumos, kad izpildu lietas ietvaros sprieduma izpildes izdevumi to nesegtajā daļā sedzami no valsts budžeta līdzekļiem noteikumu projektā paredzētajos gadījumos, atlīdzību par veiktajām amata darbībām zvērinātam tiesu izpildītājam izmaksā takses apmērā atbilstoši Ministru kabineta 2012. gada 26. jūnija noteikumiem Nr. 451 "Noteikumi par zvērinātu tiesu izpildītāju amata atlīdzības taksēm", bet izpildu darbību veikšanai nepieciešamos izdevumus zvērinātam tiesu izpildītājam sedz apmērā, kāds noteikts atbilstoši normatīvajiem aktiem par izpildu darbību veikšanai nepieciešamajiem izdevumiem, proti, apmērā kāds noteikts Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem".***Noteikumu projekta 6.-8. punktā*** tiek noteikta kārtība un termiņi, kādos Tieslietu ministrija izvērtē zvērināta tiesu izpildītāja iesniegtu rēķinu un veic tā apmaksu. Atbilstoši Noziedzīgi iegūtas mantas konfiskācijas izpildes likuma pārejas noteikumu 2. punktam minētā likuma 43. panta pirmā un piektā daļa stājas spēkā 2019. gada 1. janvārī. Tāpat Civilprocesa likumapārejas noteikumu 128. punktā noteikts, ka likuma 567. panta otrās daļas 2.1 punkts par cietušā atbrīvošanu no sprieduma izpildes izdevumiem un 4.1 daļa par sprieduma izpildes izdevumu segšanu stājas spēkā 2019. gada 1. janvārī. Ņemot vērā minēto noteikumu projekta spēkā stāšanās saskaņota ar deleģējošo normu spēkā stāšanos (***noteikumu projekta 11. punkts***). Vienlaikus tiesību normu piemērotājiem skaidra tiesiskā regulējuma nodrošināšanai ***noteikumu projekta 9. punktā*** ietverta atruna, ka attiecībā uz gadījumiem, kad par labu cietušajam tiek veikta piedziņa saistībā ar apmierinātu kaitējuma kompensācijas pieteikumu krimināllietā, noteikumu projektā paredzētā kārtība piemērojama tikai tajās izpildu lietās, kurās izpildu lietvedība tiks uzsākta pēc 2019. gada 1. janvāra. Vienlaikus noteikumu projekta ***10. punktā*** ietverta atruna, ka līdz brīdim, kad Tieslietu ministrijas pamatbudžetā nodrošināts finansējums, izpildu darbību veikšanai nepieciešamo izdevumu un zvērināta tiesu izpildītāja amata atlīdzības takses apmērā segšanai Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos, Tieslietu ministrija rēķinā norādīto summu zvērināta tiesu izpildītāja saimnieciskās darbības kontā iemaksā tikai pēc tam, kad nepieciešamie finanšu līdzekļi saņemti.Ministru kabineta 2016. gada 9. augustā sēdes protokola Nr. 39 22.§ 6. punktā, atbalstot likumprojektu "Grozījumi Civilprocesa likumā", noteikts, ka, ja kārtējā gada valsts budžeta likuma pieņemšanas laikā finanšu līdzekļi likumprojekta īstenošanai – 1 249 689 EUR - netiek piešķirti, Tieslietu ministrijai līdz 2017. gada 1. novembrim sagatavot grozījumus Civilprocesa likumā, atliekot Civilprocesa likuma 567. panta otrās daļas 2.1 punktā un 4.1 daļā minētā tiesiskā regulējuma piemērošanu, un izstrādātos grozījumus iesniegt kā priekšlikumus Saeimā, izskatot likumprojektu "Grozījumi Civilprocesa likumā". Līdzīgi Ministru kabineta 2016. gada 9. augustā sēdes protokollēmuma "Likumprojekts "Noziedzīgi iegūtas mantas konfiskācijas izpildes likums"" (Nr. 39 19.§) 6. punktā noteikts, ka, ja kārtējā gada valsts budžeta likuma pieņemšanas laikā finanšu līdzekļi likumprojekta īstenošanai – 18 937 EUR - netiek piešķirti, Tieslietu ministrijai līdz 2017. gada 1. novembrim sagatavot grozījumus Noziedzīgi iegūtas mantas konfiskācijas izpildes likumā, atliekot Noziedzīgi iegūtas mantas konfiskācijas izpildes likuma 44. panta pirmajā un piektajā daļā minētā tiesiskā regulējuma piemērošanu.Ar Ministru kabineta 2017. gada 19. septembra lēmumu (protokols Nr. 47 25.§) tika pagarināts Ministru kabineta 2016. gada 9. augusta sēdes protokollēmumā (prot. Nr. 39 19. § un 22. §) doto uzdevumu izpildes termiņš un noteikts, ka jautājums par valsts budžeta līdzekļu piešķiršanu minēto likumu normu īstenošanai risināms Ministru kabinetā 2019. gada valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā.Atbilstoši Ministru kabinetā pieņemtajam lēmumam, Tieslietu ministrija sagatavoja un iesniedza Finanšu ministrijā prioritārā pasākuma pieteikumu vidējam termiņam, pieprasot papildus nepieciešamo finansējumu 2019. gadam un turpmāk 1 268 626 *euro* apmērā. Ņemot vērā 2019. gada valsts budžeta likumprojekta sagatavošanas un virzības gaitu, paredzams, ka likumprojekts par nākamā gada budžetu, tai skaitā tā pavadošie likumprojekti netiks pieņemti līdz šā gada 31. decembrim un Civilprocesa likuma 567. panta 4.1 daļa, kā arī Noziedzīgi iegūtas mantas konfiskācijas izpildes likuma 43. panta pirmā un piektā daļa stāsies spēkā 2019. gada 1. janvārī bez atbilstoša valsts finansējuma Tieslietu ministrijai minēto normu īstenošanai. Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta pirmajā un piektajā daļā ietverto normu īstenošana pieļaujama vienīgi, nodrošinot atbilstošu finansējumu. Ievērojot minēto, līdz atbilstoša finansējuma piešķiršanai Tieslietu ministrijas pamatbudžetā, izpildu darbību veikšanai nepieciešamie izdevumi un zvērināta tiesu izpildītāja amata atlīdzība takses apmērā Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos sedzama no valsts budžeta programmas "Līdzekļiem neparedzētiem gadījumiem", pamatojoties uz Tieslietu ministrijas pieprasījumu, atbilstoši no zvērinātiem tiesu izpildītājiem saņemtajiem rēķiniem.  |
| 3.   | Projekta izstrādē iesaistītās institūcijas un publiskas personas kapitālsabiedrības | Latvijas Zvērinātu tiesu izpildītāju padome. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz zvērinātiem tiesu izpildītājiem. Atbilstoši Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" maksimālais zvērinātu tiesu izpildītāju skaits – 101. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek noteikts pienākums Tieslietu ministrijai Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos nodrošināt zvērinātu tiesu izpildītāju sagatavoto rēķinu par amata atlīdzību un izpildu darbību veikšanai nepieciešamajiem izdevumiem atbilstību normatīvajiem aktiem un veikt rēķinā norādīto nolēmumu izpildes izdevumu apmaksu.  |
| 3. | Administratīvo izmaksu monetārs novērtējums | Lai nodrošinātu Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos iespēju zvērinātam tiesu izpildītājam no valsts budžeta līdzekļiem saņemt amata atlīdzību un līdzekļus izpildu darbību veikšanai nepieciešamo izdevumu segšanai, zvērinātam tiesu izpildītājam Tieslietu ministrijā jāiesniedz atbilstoši noteikumus projektā nostiprinātam paraugam sagatavotu rēķinu. Rēķina sagatavošana par izpildes izdevumiem, kas lietā radušies, bet nav segti, vidēji prasīs 20 minūtes. Ņemot vērā apstākli, ka izpildes izdevumu uzskaite ikvienā izpildu lietā tiek vesta (informācija uzkrāta) Izpildu lietu reģistrā katrai izpildu lietai atsevišķi izveidotā failā un tā būtu pārnesama uz noteikumu projektā jau nostiprinātu standartizētas formas rēķina veidlapu. Claiks = 6 (vidējā darba samaksa stundā) : 3 (1/3 no stundas) = 2 *euro*.Aprēķinā ir izmantots pieņēmums, ka vidējā darba alga ir 6,00 *euro* stundā (atbilstoši Centrālās statistikas pārvaldes apkopotajiem datiem 2018. gada 1. ceturksnī mēneša vidējā bruto darba samaksa valstī bija 961 eiro**).**Informācija ir sniedzama vienu reizi katrā izpildu lietā, kurā saskaņā ar Civilprocesa likuma 567. panta 4.1 daļu un Noziedzīgi iegūtas mantas konfiskācijas izpildes likuma 43. panta piekto daļu zvērinātam tiesu izpildītājam ir tiesības lūgt segt nolēmuma izpildes izdevumus no valsts budžeta līdzekļiem. Prasība attiecas uz visiem zvērinātiem tiesu izpildītājiem. Atbilstoši Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" maksimālais zvērinātu tiesu izpildītāju skaits – 101. Nav prognozējams, cik bieži gada laikā katram zvērinātam tiesu izpildītājam būs nepieciešamība sagatavot un Tieslietu ministrijā iesniegt noteikumu projektā noteikto rēķinu.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1. | 2. | 3. | 4. | 5. | 6. | 7. | 8. |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.  |
| 8. Cita informācija. | Papildus nepieciešamā finansējuma apmērs Noziedzīgi iegūtas mantas konfiskācijas izpildes likuma 43. panta piektās daļas īstenošanai veido 18 937 *euro* gadā. Detalizēts aprēķins ietverts Noziedzīgi iegūtas mantas konfiskācijas izpildes likuma anotācijā.Papildus nepieciešamā finansējuma apmērs Civilprocesa likuma 567. panta 4.1 daļas īstenošanai veido 1 249 689 *euro* gadā. Detalizēts aprēķins ietverts 2017. gada 22. jūnija likuma "Grozījumi Civilprocesa likumā" anotācijā. Līdz atbilstoša finansējuma piešķiršanai Tieslietu ministrijas budžeta apakšprogrammā 03.05.00 „Atlīdzība tiesu izpildītājiem par izpildu darbībām” augstāk minētajā apmērāizpildu darbību veikšanai nepieciešamie izdevumi un zvērināta tiesu izpildītāja amata atlīdzība takses apmērā Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos sedzama no valsts budžeta programmas 02.00.00 "Līdzekļiem neparedzētiem gadījumiem", pamatojoties uz Tieslietu ministrijas pieprasījumu atbilstoši no zvērinātiem tiesu izpildītājiem saņemtajiem rēķiniem. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Noteikumu projekts ar Latvijas Zvērinātu tiesu izpildītāju padomi saskaņots noteikumu projekta izstrādes laikā.Ņemot vērā apstākli, ka noteikumu projekts attiecas vienīgi uz zvērinātiem tiesu izpildītājiem un tas izstrādāts, konsultējoties ar Latvijas Zvērinātu tiesu izpildītāju padomi, kas ir visu Latvijā praktizējošu zvērinātu tiesu izpildītāju pārstāvības institūcija, papildu sabiedrības līdzdalības pasākumu veikšana nav nepieciešama.  |
| 2. | Sabiedrības līdzdalība projekta izstrādē  | Noteikumu projekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija.  |
| 3. | Sabiedrības līdzdalības rezultāti  | Latvijas Zvērinātu tiesu izpildītāju padome atbalsta noteikumu projektā ietverto regulējumu. |
| 5. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Noteikumu projekta izpildi atbilstoši ārējos normatīvajos aktos nostiprinātajai kompetencei nodrošinās zvērināti tiesu izpildītāji un Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Ar noteikumu projektu tiek noteikts pienākums Tieslietu ministrijai Civilprocesa likuma 567. panta 4.1 daļā un Noziedzīgi iegūtas mantas konfiskācijas izpildes likuma 43. panta piektajā daļā noteiktajos gadījumos nodrošināt zvērinātu tiesu izpildītāju sagatavoto rēķinu par amata atlīdzību un izpildu darbību veikšanai nepieciešamajiem izdevumiem atbilstību normatīvajiem aktiem un veikt rēķinā norādīto nolēmumu izpildes izdevumu apmaksu. Noteikumu projektu Tieslietu ministrija īstenos esošo resursu ietvaros. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Timpare 67036829

evija.timpare@tm.gov.lv